Kamu bisa jelasin ke aku soal Wong Uighur dalam bahasa jawa?

Suku Uighur utawa Uygur, Uigur, Uyghur (Uyghur: ئۇيغۇر; ) iku minoritas kang resmi ing Républik Rakyat Cina. Suku iki keturunan saka suku kuna Huihe kang ana ing Asia Tengah. Suku iki nggunakaké  basa Uighur lan agamané Islam.

Saliyané ing Républik Rakyat Cina, suku iki ana uga ing Kazakhstan, Kyrgystan lan Uzbekistan.

Suku Uighur lan suku Hui iku suku kang agamané Islam ing Tiongkok. Nanging ana bedane ing babagan budaya lan gaya uripé. Suku Uighur luwih mèlu aliran Sufi, yèn suku Hui luwih ngarah ing madahab Hanafi.

Suku Uighur akèh kang manggon ing Xinjiang. Kurang luwih 80% saka suku Uighur ana ing panggon kang arane Tarim Basin.

Glepung gandum, sega lan jagung iku panganan pokoke suku Uighur. Suku Uighur iki seneng masak. Ana warga Uighur kang seneng karo teh susu lan jagung kang diopen utawa cakes kang digawé saka gandum. Ana uga kang wis pinter masak, ya iku nggunakaké  glepung, gula, ndog, butter lan nyampur daging ing jerone adonan mau. Paluo – sweet rice khas Uyghur – kang dimasak nganggo daging wedhus, gajih wedhus, wortel, kismis, onion, lan sega. Panganan iki dadi masakan kang paling akèh disenengi suku iki. Panganan iki asring dimasak nalika ana acara dina-dina kang jusus, utawa kanggo nyambut tamu.